钦定古今图书集成/明伦汇编/闺媛典/第193卷 > 廖五傅妻潘氏
## 钦定古今图书集成/明伦汇编/闺媛典/第193卷 > 廖五傅妻潘氏

按《瑞州府志》：“潘氏，名坤贞，廖五傅妻，上高城南人。年
二十五，夫亡，子二俱在襁褓。族人讽再适，氏破镜示
志，乃止。勤纺绩，抚教二子成立。孀居四十馀年。万历
间旌表。”

===王某妻傅氏===按《瑞州府志》：“傅氏，高安人。年十五适王某，未三十而
寡，苦节三十年，孝事舅姑，善承诸父。抚前室三子以
慈，御妾有恩，族党犹称颂不置。后子一鹗登进士，咸
谓有德之报。”